projecte-aina/catalan_government_crawling huggingface dataset:
Les persones obligades tributàries poden actuar davant l'Administració en el seu propi nom i representació o mitjançant una tercera persona, designada com a representant.
Per tal d'atorgar la representació, en el tràmit presencial els mitjans admesos són els següents:
a) Certificat de la inscripció de la representació en un registre públic.
b) Còpia del document públic en què consti l'atorgament (escriptura pública d'atorgament de poders, etc.).
c) Còpia del document privat en què consti l'atorgament, amb les signatures legitimades notarialment.
d) Original i còpia del formulari d'atorgament de la representació S20 *.
e) Compareixença de la persona obligada tributària i la persona representant davant l'Administració, que ha d'estendre diligència on consti l'atorgament de la representació.
En qualsevol cas, juntament amb algun d'aquests mitjans d'atorgament de la representació cal aportar la documentació acreditativa de la identitat de la persona obligada així com de la designada com a representat, i, en el cas de persones jurídiques, una còpia de l'escriptura pública de nomenament de les persones administradores segellada per l'entitat.
*Atenció: l'ús del formulari S20 d'atorgament de representació no és vàlid en el cas de presentació presencial d'autoliquidacions atès que els intermediaris fiscals estan obligats a fer la presentació telemàticament.
Únicament s'accepta en el cas de familiars i sempre que es pugui acreditar.
Nota: hi ha diversos conceptes per als quals es pot atorgar la representació per a la tramitació telemàtica.
Podeu consultar la informació disponible en aquesta mateixa pàgina.
Els documents abans relacionats, per mitjà dels quals les persones interessades atorguen la seva representació, han de contenir, com a mínim, la informació següent:
a) Nom i cognoms o raó social, número d'identificació fiscal i domicili tant de la persona interessada com de la designada com a representant.
c) Contingut de la representació, amb indicació de la seva amplitud (si és general per a tots els expedients i actuacions o està limitada a determinats tipus d'actuacions o expedients, així com si és indefinida o es limita a un termini de temps determinat).
d) Lloc i data de l'atorgament.
En sol·licituds d'ajornament o fraccionament que es tramiten telemàticament.
A tall d'exemple, es pot demanar en nom del subjecte passiu en el cas de sol·licituds referides als impostos sobre transmissions patrimonials i actes jurídics documentats, sobre successions i donacions, o bé referides a liquidacions i a deutes en període executiu.
En la interposició telemàtica de recursos de reposició, en nom de la persona interessada.
En la recepció de notificacions electròniques.
És important tenir presents els aspectes següents:
Per tal que la representació tingui efectes la persona representant l'ha d'acceptar de manera expressa també a través d'aquesta funcionalitat telemàtica.
En cas que la persona representant renunciï a exercir la representació, la renúncia no té efectes davant l'Administració fins que no s'acrediti que l'esmentada renúncia s'ha comunicat de forma fefaent al representat, p. ex. a través de burofax (Reial decret 1065/2007, art. 111.6).
Els ingressos derivats d'aquest impost estan afectats a dotar el Fons per a la protecció de l'ambient atmosfèric, creat per la Llei 22/1983, del 21 de novembre, de protecció de l'ambient atmosfèric, al Programa de vigilància i control ambiental atmosfèric a la indústria i a mesures compensatòries de la contaminació atmosfèrica.
El subjecte passiu està obligat a presentar l'autoliquidació per a cada una de les instal·lacions en què duu a terme les activitats gravades, i a efectuar-ne l'ingrés corresponent en les condicions i els terminis que s'estableixen en el Decret 178/2015, de 4 d'agost (DOGC núm. 6929, de 06/08/2015), pel qual s'aprova el reglament de l'impost:
- Cal presentar el model d'autoliquidació i ingressar l'import corresponent entre l'1 i el 20 d'abril de l'any següent de la meritació de l'impost i, en cas de cessament de l'activitat, en el termini d'un mes des de la data en què es produeix aquest cessament.
- L'ingrés del deute tributari s'ha d'efectuar, juntament amb la presentació de l'autoliquidació, per via telemàtica.
L'impost s'autoliquida mitjançant el model 980.
IMPORTANT: cal emplenar 1 formulari per a cada instal·lació i adjuntar un annex amb el detall de les emissions màssiques dels focus corresponents.
Les empreses que necessitin un codi d'instal·lació (EMIS), l'han de demanar a la Secció de Control d'Emissions (Servei de Vigilància i Control de l'Aire, Departament de Territori i Sostenibilitat): tel. 93445000, a/e: [EMAIL].
Amb la finalitat exclusiva de contribuir a finançar les activitats de previsió, prevenció, planificació, intervenció, informació i formació en matèria de protecció civil, s'estableix un gravamen sobre els elements patrimonials afectes a les activitats de les quals pugui derivar l'activació de plans de protecció civil i que estiguin situats en el territori de Catalunya.
El producte de la recaptació d'aquest gravamen està destinat íntegrament a finançar les activitats esmentades.
La declaració de l'impost es fa amb el model 900.
Únicament afecta a les persones jurídiques propietàries d'habitatges buits sense causa justificada durant més de dos anys.
Aquest impost té caràcter finalista.
Els ingressos que en deriven resten afectats al finançament de les actuacions protegides pels plans d'habitatge, sens perjudici del que estableix la disposició addicional primera quant a la possible compensació a favor dels ajuntaments, i es prioritza que els recursos es destinin als municipis on s'han obtingut aquests ingressos.
L'impost merita el 31 de desembre de cada any i afecta el parc d'habitatges de què és titular el subjecte passiu en aquesta data.
L'impost s'ha d'autoliquidar amb el model 510.
L'impost sobre les emissions de diòxid de carboni dels vehicles de tracció mecànica és un tribut propi de la Generalitat de Catalunya, l'objecte del qual és gravar les emissions de diòxid de carboni que produeixen aquests vehicles i que incideixen en l'increment de les emissions de gasos amb efecte d'hivernacle.
L'impost es gestiona mitjançant padró i és elaborat i aprovat per l'Agència Tributària de Catalunya a partir de les dades de què disposa
El Decret llei 30/2020, de 30 de setembre modifica la Llei 16/2017 del canvi climàtic i la Llei 9/2019, del 23 de desembre, que afecta l'impost sobre les emissions de diòxid de carboni dels vehicles de tracció mecànica, així com el Decret llei 14/2020, de 28 d'abril.
S'ha publicat el Decret llei 33/2020, de mesures urgents en l'àmbit de l'impost sobre les emissions de diòxid de carboni dels vehicles de tracció mecànica i de l'impost sobre les estades en establiments turístics, i en l'àmbit pressupostari i administratiu (notícia de 01.10.2020)
La informació disponible en aquesta seu electrònica s'anirà ampliant i permetrà l'accés a la consulta del padró, així com la realització de gestions relacionades.
L'impost sobre les estades en establiments turístics grava la singular capacitat econòmica de les persones físiques que es posa de manifest amb l'estada en els establiments subjectes a l'impost.
Els ingressos provinents d'aquest impost resten afectats a la dotació del Fons per al foment del turisme per a atendre les finalitats que s'hi determinen.
Novetats Llei 5/2020, de mesures tributàries (DOGC núm. 8124, de 30.4.2020) i Decret llei 23/2020, de mesures urgents en matèria tributària ( DOGC núm. 8152, d'11.06.2020 ):
- S'estableix un augment de tarifes de l'impost amb efectes 1 de gener de 2021 i, també, disposa que l'Ajuntament de Barcelona pot establir, per ordenança municipal, un recàrrec sobre les tarifes establertes per a Barcelona ciutat.
- Incorpora la tributació els creuers que no entren al port però queden fondejats en les seves aigües, atès que s'hi fan estades que són susceptibles d'ésser gravades en els mateixos termes que les efectuades en els creuers que sí que resten amarrats a port.
- Estableix que, en el supòsit de reserva anticipada de l'allotjament, la tarifa aplicable és la vigent en el moment de fer la reserva sempre que se satisfaci en aquest moment l'import de la reserva i de l'impost.
Novetat (01.10.2020): amb caràcter excepcional, es pot demanar l'ajornament o fraccionament del pagament dels deutes relatius a les autoliquidacions corresponents als semestres compresos entre l'1 d'octubre del 2019 i el 31 de març del 2020 i entre l'1 d'abril del 2020 i el 30 de setembre del 2020, d'acord amb el que estableix el Decret llei 33/2020, de 30 de setembre ( DOGC núm. 8238, d'1.10.2020 ).
Tríptic divulgatiu: Altres obligacions tributàries dels titulars d'habitatges d'ús turístic (pdf)
La carpeta de tramitació (o carpeta tributària) és l'entorn que permet pagar i presentar les autoliquidacions de tributs realitzades, a través de la seu electrònica de l'Agència Tributària de Catalunya, amb programa d'ajuda (un cop s'ha pujat el fitxer ".dec" generat), formularis telemàtics o bé amb altres solucions específiques.
Permet, també, fer el seguiment i conèixer l'estat en què es troba una tramitació telemàtica (validat, presentat, error...), així com obtenir el justificant de presentació i pagament.
Avís (18.09.2020): s'ha actualitzat la guia de la carpeta de tramitació, amb informació sobre les noves pantalles de tramitació i modificacions en el pagament amb targeta.
L'accés a la carpeta requereix identificació digital.
Podeu utilitzar qualsevol dels sistemes reconeguts pel Consorci d'Administració Oberta de Catalunya (AOC).
- Identificació digital (certificats autoritzats i aspectes relacionats)
- Requeriments tècnics per a la tramitació telemàtica (resolució d'incidències, guies...)
- Presentació en nom de terceres persones
Per a gestions tributàries no disponibles telemàticament a la seu electrònica de l'Agència Tributària de Catalunya, podeu utilitzar el formulari genèric* per fer actuacions a través del registre electrònic de l'Agència, com és el cas de:
- Sol·licitud de prórroga per a autoliquidacions d'herències
- Devolució d'ingressos indeguts
- Compensació de deutes tributaris
- Taxació pericial contradictòria
L'accés requereix identificació digital (s'admet també l'IdCat-Mòbil).
*Atenció: hi ha diversos casos en què no es pot utilitzar, per exemple per fer consultes o per enviar sol·licituds a altres organismes (ja siguin de la Generalitat de Catalunya com d'altres administracions).
Cal consultar la informació disponible.
Únicament s'ha d'utilitzar per fer tràmits tributaris en línia no disponibles amb una funcionalitat específica de l'Agència Tributària de Catalunya*.
Tampoc s'ha d'utilitzar per fer consultes, queixes ni suggeriments, ni per comunicar incidències tecnològiques durant la tramitació, que també disposen de formularis específics.
- Tràmits telemàtics disponibles a la seu electrònica de l'ATC
- Formulari d'atenció d'incidències tecnològiques
- Queixes i suggeriment: Oficina del Contribuent
* Per a sol·licituds i tràmits electrònics adreçats a altres organismes, ens o departaments de l'Administració de la Generalitat de Catalunya cal consultar la informació disponible a Tràmits gencat i utilitzar la petició genèrica disponible a Tràmits gencat.
L'Agència Tributària de Catalunya facilita, a través de la seva seu electrònica, la realització de tràmits telemàtics.
El bloc Gestions d'aquesta seu electrònica conté la informació específica de cada gestió i, si en disposa, l'accés a la tramitació telemàtica corresponent.
Podeu a més, consultar un quadre resum on es recullen els tràmits de gestions tributàries disponibles per mitjans electrònics, així com una breu descripció i l'enllaç a més informació i accés al tràmit.
Nota: en cas que el tràmit que hàgiu de realitzar no estigui disponible telemàticament, podeu utilitzar el formulari genèric per fer el tràmit a través del registre electrònic de l'Agència Tributària de Catalunya (vegeu pestanya inferior).
El bloc Tributs d'aquesta seu electrònica conté la informació específica de cada tribut així com l'accés i indicacions relatives a la tramitació telemàtica de les autoliquidacions.
Podeu a més, consultar un quadre resum on es recullen les autoliquidacions disponibles telemàticament, així com una breu descripció i l'enllaç a més informació i accés al tràmit.
L'Agència Tributària de Catalunya facilita la realització de tots els tràmits per mitjans electrònics.
Per a gestions no disponibles telemàticament a la seu electrònica de l'Agència, podeu utilitzar el formulari genèric per fer el tràmit a través del registre electrònic de l'Agència Tributària de Catalunya.
L'accés al formulari requereix identificació digital (s'admet l'IdCat Mòbil).
Atenció: el formulari genèric no es pot utilitzar per presentar autoliquidacions de tributs ni per gestions que ja tenen una tramitació telemàtica específica.
La majoria de tràmits telemàtics requereixen identificació digital (de fet, totes les gestions excepte el pagament de deutes i liquidacions).
Hi ha, però, alguns tràmits en què la identificació digital no és necessària.
És el cas del pagament de deutes i liquidacions quan el pagament es fa mitjançant targeta bancària, o bé de les autoliquidacions de compravenda de vehicle usat (model 620) o de les estades en establiments turístics (models 940 i 950), també amb targeta bancària.
Podeu consultar més informació sobre certificats i sistemes admesos, inclòs idCAT Mòbil:
Requeriments tècnics per a la tramitació telemàtica
Els tràmits telemàtics únicament es poden realitzar amb ordinador, no amb dispositius mòbils.
Des del setembre de 2018 tots els formularis telemàtics per a l'autoliquidació de tributs, i altres gestions, es poden emplenar amb qualsevol navegador*.
Es tracta de formularis web, la majoria dels quals requereixen identificació digital.
* Atenció: per al formulari telemàtic del model 900 (gravamen de protecció civil) es recomana l'ús dels navegadors Mozilla Firefox i Chrome, també Microsoft Edge (cal no utilitzar l'Explorer).
Per al cas específic de la tramitació telemàtica amb programa d'ajuda (autoliquidació dels models 600, 620, 660-650, 651, 652 i 653), cal tenir prèviament instal·lats i adequadament configurats els programes Java i Adobe Acrobat Reader.
Consulteu les guies d'instal·lació i tramitació telemàtica amb programes d'ajuda:
En cas d'incidència informàtica que afecti la tramitació (procés telemàtic de pagament i presentació, instal·lació del programa d'ajuda, etc.), cal contactar amb el servei de suport a través del formulari següent:
Formulari d'atenció d'incidències tecnològiques
Cal emplenar la informació relativa al tipus d'incidència i descripció tan detallada com sigui possible de la incidència, subjecte passiu i presentador, correu electrònic i telèfon de contacte, o data de venciment del termini de presentació.
El canal de resposta habitual és el correu electrònic.
Podeu consultar tota la informació sobre els sistemes d'identificació i certificats digitals, requerits per accedir a algunes funcionalitats, a:
Hi ha programes d'ajuda que es poden instal·lar a l'ordinador i permeten emplenar correctament el models d'autoliquidació de transmissions (models 600 i 620), successions i donacions (models 650, 651, 652 i 653) i estades en establiments turístics (model 950).
Consulteu tota la informació a l'apartat: Programes d'ajuda.
Podeu consultar les guies específiques de tramitació telemàtica que es troben a l'apartat d'informació del tràmit de cada tribut o gestió.
En el cas que el tràmit que es vulgui realitzar ja disposi d'una funcionalitat específica, des del mateix formulari ja s'hi redirecciona.
El formulari requereix identificació digital (s'admet també l'IdCat Mòbil).
El formulari genèric no es pot utilitzar en els casos següents:
- Per presentar autoliquidacions de tributs ni per gestions que ja tenen una tramitació telemàtica específica.
Informació sobre certificats digitals, IdCat Mòbil i altres.
- Únicament s'ha d'utilitzar per fer tràmits en línia no disponibles amb una funcionalitat específica.
B. Drets de caràcter específic establerts en els procediments de gestió tributària, d'inspecció i de recaptació
B. Publicacions i material informatiu
C. Serveis d'ajuda per al compliment d'obligacions tributàries
D. Programes d'ajuda i formularis
F. Admissió de diferents mitjans de pagament
A. Serveis d'informació i assistència per al compliment de les obligacions tributàries
C. Millora en l'aplicació dels tributs
D. Seguiment continuat del nivell de qualitat dels serveis prestats per l'Agència Tributària de Catalunya
Com ha afectat l'estat d'alarma provocat per la COVID-19 als tràmits tributaris?
Amb motiu de l'estat d'alarma provocat per la malaltia COVID-19, l'Agència Tributària de Catalunya ha pres diverses mesures excepcionals pel que fa a terminis i l'atenció als usuaris.
Ha publicat també un document amb preguntes freqüents en relació amb el compliment de les obligacions tributàries i les derivades de la recaptació en via executiva, i un altre amb una llista resum de l'afectació de l'estat d'alarma en els tràmits tributaris
Podeu consultar tota la informació a:
Guies d'instal·lació, tramitació i actualització de dades dels programes d'ajuda
Cal seguir les indicacions de la guia d'instal·lació dels programes d'ajuda, que informen també de l'adequada configuració de Java i del lector PDF per poder imprimir l'autoliquidació generada:
Els tràmits telemàtics únicament es poden realitzar amb ordinador, no amb dispositius mòbils.
Per actualitzar les dades relatives a notaris, municipis i codis postals que heu pogut constatar que no estan al dia en el programa d'ajuda, cal de descarregar aquest fitxer i seguir les indicacions del manual que hi ha a continuació.
Bústia de suggeriments en matèria de frau fiscal
L'Agència Tributària de Catalunya disposa d'una bústia de suggeriments en matèria de frau fiscal, amb voluntat de facilitar la implicació de la ciutadania en la prevenció i detecció de frau fiscal.
Podeu fer arribar els vostres suggeriments a través del formulari disponible en aquesta pàgina.
Atenció: aquest formulari és únicament per a suggeriments en matèria de frau fiscal.
En cas que es vulgui fer un suggeriment que tingui l'objectiu de millorar la qualitat dels serveis o la manera d'accedir-hi, simplificar tràmits administratius, o qualsevol altra mesura que impliqui un increment del grau de satisfacció de la societat respecte de les seves relacions amb l'Administració tributària de Catalunya, cal adreçar-se a l'Oficina del Contribuent, òrgan dependent de la Secretaria d'Hisenda de la Generalitat:
Formular queixes i suggeriments davant l'Oficina del Contribuent
Bústia de denúncies tributàries
El frau fiscal minva l'obtenció d'ingressos per finançar els serveis públics, crea desigualtats i perjudica l'activitat i la qualitat de vida dels contribuents complidors.
És per això que la identificació de les conductes fraudulentes és un objectiu estratègic principal de tota administració tributària i un deure ciutadà.
La denúncia tributària és un instrument de col·laboració social voluntària en defensa de l'interès general, mitjançant el qual es posen en coneixement de l'Administració tributària fets o situacions irregulars que puguin ser constitutius d'infraccions tributàries o tenir transcendència per a l'aplicació dels tributs.
Si teniu sospites fonamentades o indicis que una persona o una empresa evadeix impostos o, d'alguna forma o altra, comet frau fiscal o incompleix les seves obligacions tributàries, podeu fer-ho saber a l'Administració tributària de Catalunya a través d'aquesta bústia de denúncies tributàries.
Les denúncies tributàries poden ser anònimes i l'Administració garanteix la confidencialitat del denunciant i de la informació obtinguda.
Es poden denunciar fets que puguin ser constitutius de frau fiscal i les persones que els puguin haver comès o hi estiguin involucrades.
- Trasllat de residència fictici fora de Catalunya.
- Titularitat oculta de béns i drets patrimonials.
- Béns situats a l'estranger no declarats.
- Simulació de l'afectació de béns a una activitat econòmica o professional.
- Simulació de la condició d'empresari o professional.
- Adquisicions de béns i drets per herència no declarades.
- Adquisicions de béns i drets per donació no declarades.
- Incorrecta declaració de les dades tributàries facilitades.
- Omissió voluntària de dades que determinen una menor tributació.
- Hereus que romanen ocults que podrien fer-se càrrec d'obligacions tributàries pendents.
- Ocultació de la successió d'empreses dissoltes amb obligacions tributàries pendents.
- Qualsevol altre supòsit constitutiu de frau fiscal.
La denúncia tributària ha de tenir relació amb algun dels impostos que gestiona l'Agència Tributària de Catalunya (es relacionen al formulari de denúncia).
Ha de ser fonamentada i ha de concretar o identificar suficientment les persones i els fets denunciats.
És convenient, per tant, que la denúncia sigui tant exhaustiva com sigui possible (ha d'incloure el nom complet de la persona o empresa denunciada, i/o el NIF, la seva adreça o lloc on localitzar-lo), descriure àmpliament els fets denunciats i facilitar dades clares i precises sobre els elements més rellevants.
Cal adjuntar, a més, la documentació que es consideri adient, amb una breu descripció de les proves documentals que justifiquen els fets denunciats.
Es pot presentar per internet a través del formulari, o bé presencialment mitjançant un escrit adreçat a qualsevol oficina tributària de l'Agència Tributària de Catalunya.
Si la denúncia es fa a través del formulari en línia, els arxius amb documentació complementària i proves per acreditar els fets denunciats que es poden annexar han de ser de 2 Mb com a màxim.